Lucius Manlius Torquatus

Lucius Manlius Torquatus (mortuus verisimiliter anno 63/2 aut certe ante 50 a.C.n.Apparet ex verbis in De Finibus I.39 et II.62  de eo adhibitis. Vide etiam Brutum 265.) fuit senator Romanus qui consulatum anno 65 a.C.n. cum Aurelio Cotta gessit postquam Publius Autronius et Publius Sylla qui comitia vicerant ex lege Calpurnia de ambitu damnati suntSallustius, Coniuratio Catilinae XVIII. Dio Cassius 36.44.3.. Aequalis et amicus Ciceronis fuit.

 De gente 
E patriciaPro Sulla 23-25. gente Torquatorum ortus Lucius Manlius Torquatus consularibus et gloriosis maioribus gloriabatur multisJane F. Mitchell, "The Torquati", Historia: Zeitschrift für Alte Geschichte, 1966: 23-31.. Sed ab anno 164 a.C.n. Torquati ad consulatum non iam pervenerant et familia magnam sui pristini decoris partem amiseratCyril Binot, "Se faire un nom : les élites à la fin de la République romaine, entre tradition familiale et construction personnelle. Le cas de L. Manlius Torquatus (pr. 49)", Latomus, 2013: 627.. Lucius ex uxore  AsculanaPro Sulla 25. filium genuit sibi homonymum qui eum in adipiscendo consulatu adiuvit et eo ipso anno quo pater consul triumvir monetalis fuit. Illum filium ut Epicurismi sectatorem Cicero in tractatum De Finibus induxit atque protagonistam libri I fecit. In quo libro Torquatus pater Stoicos irrisisse dicitur.

 De cursu honorum T. R. S. Broughton, The Magistrates of the Roman Republic vol. 2, 1952  p. 61 sqq. Jörg Fündling, "Manlius I 17" in Der Neue Pauly. 
Idem vulgo putatur atque proquaestor qui Sullam in Oriente comitatus est atque postea cum eo  in Italia bello civili interfuit. Nomine suo non tantum denarios sed etiam aureos nummos -quod tunc omnino inusitatum adhuc erat- signavit.
Anno 68 fortasse praetor fuit siquidem deinde Asiae provinciae praefuitSed vide T. Robert S. Broughton, "L. Manlius Torquatus and the Governors of Asia", The American Journal of Philology, 1990: 72-74..
Anno 66 consulatum petivit: primum Autronius et Sulla consules designati sunt sed postquam Torquati filius (inter alios) Sullam de ambitu postulavit et eum damnavitDe Finibus II.62. Pro Sulla 50. comitia rescissa suntSallustius, Coniuratio Catilinae XVIII. Cicero, Pro Sulla 10-11.. Tum electi sunt Torquatus et Cotta.
 Anno 65 quo consulatum gessit insidias primae dictae Catilinae coniurationisCicero, Pro Sulla IV.11sqq. Suetonius, Divus Iulius 9. Robin Seager,"The First Catilinarian Conspiracy", Historia: Zeitschrift für Alte Geschichte, 1964: 338-347.  evasit (siquidem talis coniuratio umquam fuit) ac tamen advocatus Catilinae repetundarum reo esse non dubitavitCicero, Pro Sulla 81. Dio Cassius 36.42. (ambo enim Sullani olim fuerant).
Anno 64/63 proconsul in Macedonia fuit ubi imperatoria adclamatione a militibus honoratus estCicero In Pisonem 44.
 Anno 63   contra Catilinam Ciceronem adiuvit qui anno proximo eum his verbis extollebat: parens eiusHoc est accusatoris Torquati minoris., homo amantissimus patriae, maximi animi, summi consili, singularis constantiae, cum esset aeger, tamen omnibus rebus illis interfuit, nusquam est a me digressus, studio, consilio, auctoritate unus adiuvit plurimum, cum infirmitatem corporis animi virtute superaret.Pro Sulla 34. Cicero eum adhuc in Bruto laudat capitulo 265.
Anno 62 aut circiter mortuum esse Torquatum verisimile estCyril Binot, (Latomus, 2013) p.629. quia Cicero eum aegrum se consule fuisse scribebat.  Eo verisimilius videtur quod in oratione Pro Sulla (62 a.C.n.) Torquatus pater nullum testimonium dat de rebus quibus interfuit.

 Notae 

Plura legere si cupis 
G. V. Sumner, "The Consular Elections of 66 B. C.", Phoenix, 1965: 226-231 

 Nexus externi 
Manlius 79 in Paulys Real-Enzyklopädie der classischen Altertumswissenschaft

Categoria:Senatores
Categoria:Consules
Categoria:Proconsules Macedoniae
Torquatus, Lucius
Categoria:Nati saeculo 2 a.C.n.
Categoria:Mortui saeculo 1 a.C.n.